Fatum Manifestum

[thumb|350px|*Progressus Americanus,* [pictura a Ioanne Gast picta (1872), est allegorica modernizationis occidentis novi repraesentatio. Columbia, personificatio Civitatum Foederatarum, civilizationem ad occidentem cum colonis Americanis hic ducit. Lucem ab oriente ad obscuritatem occidentis fert, filum ferreum telegraphicum intendens; librum scholasticum praeterea tenet (Biblia Sacra non est). Variae actionis oeconomicae stationes attinguntur, praecipue progredientes transportationis genera.]]
**Fatum Manifestum** (Anglice *Manifest Destiny*) fuit fides, in Civitatibus Foederatis saeculo undevicensimo late habita, colonos Americanos se per continentem extendere destinavisse. Rerum gestarum scriptores hodierni plerumque inter se congruunt huic notioni esse tria argumenta prima:
*Praecipuae hominum Americanorum virtutes et eorum institutiones;
*Propositum Americanum ad occidentem redimendum et reficiendum ut imago Americae agrariae;
*Fatum invictum ad hoc munus necessarium faciendum.

Fridericus Merk historicus dicit hanc notionem exortam esse ex "notione finis ad Mundum Veterem redimendum per exemplum altum . . . per latentem terrae novae potentiam ad caelum novum aedificandum generata."
[thumb|left|175px|[Ioannes L. O'Sullivan, anno 1874 adumbratus, iuvenis fuit scriptor columnarum diariorum magni momenti, sed hodie plerumque memoria tenetur solum ob eius usum locutionis *fati manifesti* ad adiectionem Texiae et Oregoniae suadendam.]]

Historici fatum manifestum notionem certatam fuisse expresserunt, quam Democratici comprobaverunt, sed multi Americani notabiles (sicut Abrahamus Lincoln, Ulixes S. Grant, et plurimi Whigs) reiecerunt. Daniel Walker Howe historicus scribit: "Imperialismus Americanus consensum Americanum non repraesentavit; intra politiam nationalem dissensionem acrem commovit. . . . Homines Whig moralem Americae finem exemplum democraticum potius quam victoria bellica videbant."
[thumb|[Ioannes Quintius Adams, anno 1816 a Carolo Roberto Leslie pictus, fuit unus ex primis continentalismi suasoribus. Senex autem se partium quas egit paenitebat cum adiuvaret in servitum augendum, atque adversarius adiectionis Texiae magni momenti factus est]]

Ioannes L. O'Sullivan, editor diarii, locutionem *fatum manifestum* anno 1845 excogitavit ad essentiam huius sententiae decribendam, certum sonum rhetoricum. A civibus Democraticis annis 1840 ad bellum cum Mexico excusandum, et ad dimidium terrae Oregoniae cum Britanniarum Regno dividendum adhibebatur. Sed fatum manifestum semper claudicavisse ob eius circumscriptiones internas et rem servitutis dicit Merk. Notio numquam facta est finis nationalis. Ante 1843, Ioannes Quintius Adams, olim maior fautor notionis in qua fatum manifestum conditum erat, sententiam mutaverat et expansionismum repudiaverat quia extentionem servitutis in Texia significabat.

Fridericus Merk colligit:
Ab initio, Fatum Manifestum—programmate vastum, in ea notione continentalismi—solum subsidium parvum habuit. Assectatoribus nationalibus, sectionalibus, factionalibus eius magnitudini adaequatis caruit. Causa fuit id spiritum nationalem non significare. Thesis quod nationalismum informavit, in multis scripturis historicis inventis, per pauca indicia vere adiuvantia sustinetur.

Locutio *fatum manifestum* saepissime cum territoriali Civitatum Foederatarum expansione ab 1812 ad 1860 consociatur. Haec aetas, a fine Bellum anni 1812 ad Bellum Civile Americanum conflatum, aetas fati manifesti appellata est. Hoc tempore, Civitates Foederatae ad Oceanum Pacificum expandebantur—"a mari ad mare nitens"—fines Civitatum Foederatarum contiguarum plerumque definientes ut hodie videntur.

[thumb|Prima  ut ante [1840 videbatur. Pictura ex memoria ab Alfredo Iacobo Miller facta.]]
[thumb|Expansio Americana ad occidentem exemplar perfectum fit in [Emanuel Leutze|Emanuelis Leutze *Westward the Course of Empire Takes Its Way,* tabula picta celeberrima (1861). Inscriptio picturae, ex poemate Episcopi Berkeley (1726), fuit locutio tempore fati manifesti saepe citata, fides late habita civilizationem ad occidentem per historiam constanter movisse. (plus).]]
[thumb|[Filibuster Gulielmus Walker, qui nonnullas expeditiones ad Mexicum et Americam Mediam deduxit, Nicaraguam rexit, et a Classi Britannica captus supplicio capitis in Honduria affectus est.]]
[thumb|[Civitates Foederatae|Americana Mexicopolis possessio anno 1847.]]
thumb|Incrementum ab 1840 ad 1850.
[thumb|Coloni [Americani Norvegiani|Norvegiani in Dacota Septentrionali ante eorum fundum, domum caespitis.]]

;Auctores et litterae
*Thomas Hart Benton—senator Missuriensis, expansionis occidentalis suasor
*Stephanus A. Douglas—prominens "Americae Iuvenis" suasor
*Horatius Greeley—fecit ut gratiosa apud populum esset locutio "I ad occidentem, iuvenis."
*Duff Green—scriptor, politicus, et prominens fati manifesti sausor
*Franciscus Fuller Victor—prominens historicus et fictionis scriptor qui spiritum expansionis occidentalis cepit
*"The White Man's Burden"—poema Rudyard Kipling magni momenti, quod colonizatio a Civitatibus Foederatis suasit
;Res
*Motus Americae Iuvenis
*Expansionismus

## Notae

## Bibliographia
*Adams, Sean Patrick. 2008. *The Early American Republic: A Documentary Reader.* Wiley–Blackwell. ISBN 9781405160988.
*Bryan, William Jennings. 1899. *Republic or Empire?*
*
*
*
*
*
*
*
*
* Previously published as 
*
*
*
*
*
*
*
*
*
*
*
*
*
*
*
*
*
*
*
*
*

## Bibliographia addita
### Commentarii in periodicis editi
*
*
*

### Libri
*
*
*
*
*
*
*
*
*McDonough, Matthew Davitian. 2011. Manifestly Uncertain Destiny: The Debate over American Expansionism, 1803–1848. Dissertatio PhD, Kansas State University.
*Merk, Frederick, et Lois Bannister Merk. 1963. *Manifest Destiny and Mission in American History: A Reinterpretation.* Novi Eboraci: Knopf.
*
*
*
*

## Nexus externi
*"Manifest Destiny and the U.S.–Mexican War: Then and Now," *PBS*
*Oratio aditialis Praesidis Polk, apud universitatem Yalensem
*Gayle Olson-Raymer, "The Expansion of Empire," apud *Zinned Project*

Categoria:Historia Americae Septentrionalis
Categoria:Historia Civitatum Foederatarum
Categoria:Imperialismus
Categoria:Theoriae politicae